pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัด พม. เพิ่มมาตรการเข้ม สั่งการฉีดพ่นยาฆ่าเชื้อทุกหน่วยงานในสังกัด พม. ทั่วประเทศ ต้องปลอดจากเชื้อโควิด - 19 [กระทรวงการพัฒนาสังคมและความมั่นคงของมนุษย์]
วันพฤหัสบดีที่ 2 เมษายน 2563
ปลัด พม. เพิ่มมาตรการเข้ม สั่งการฉีดพ่นยาฆ่าเชื้อทุกหน่วยงานในสังกัด พม. ทั่วประเทศ ต้องปลอดจากเชื้อโควิด - 19 [กระทรวงการพัฒนาสังคมและความมั่นคงของมนุษย์]
ปลัด พม. เพิ่มมาตรการเข้ม สั่งการฉีดพ่นยาฆ่าเชื้อทุกหน่วยงานในสังกัด พม. ทั่วประเทศ ต้องปลอดจากเชื้อโควิด - 19
วันนี้ (2 เม.ย.63) เวลา 11.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากสถานการณ์การแพร่ระบาดของไวรัสโควิด - 19 ส่งผลกระทบต่อประชาชนจํานวนมาก ทั้งองค์กรภาครัฐ ภาคธุรกิจเอกชน ภาคประชาสังคม กระทรวงการพัฒนาสังคมและความมั่นคงของมนุษย์ (พม.) มีความห่วงใยประชาชนทุกคน โดยเฉพาะกลุ่มเป้าหมายของกระทรวง พม. ได้แก่ เด็ก เยาวชน สตรี คนพิการ ผู้สูงอายุ และผู้ด้อยโอกาส นอกจากนี้ กระทรวง พม. มีความห่วงใยเจ้าหน้าที่ผู้ปฏิบัติงานของกระทรวง ที่มีความเสี่ยงในการติดเชื้อได้ เนื่องจากมีภารกิจในการดูแลสวัสดิการของประชาชน ทั้งในสถานรองรับทั่วประเทศกว่า 18,000 คน ทั้งเด็ก เยาวชน ผู้ด้อยโอกาส คนพิการ ผู้สูงอายุ และคนไร้ที่พึ่ง รวมทั้งผู้ประสบปัญหาทางสังคมจากทุกจังหวัดทั่วประเทศ จําเป็นอย่างยิ่งที่เจ้าหน้าที่ ผู้ปฏิบัติงานต้องมีความปลอดภัย รู้จักป้องกันตนเองจากการปฏิบัติงานให้มากที่สุด
นายปรเมธี กล่าวต่อว่า ทั้งนี้ ได้สั่งให้ใช้มาตรการในการป้องกันการแพร่ระบาดของไวรัสโควิด-19 ทั้งจุดคัดกรอง/จุดบริการ มีการตรวจวัดไข้ ตั้งเจลล้างมือทุกจุด รวมทั้งการเว้นระยะห่างทางสังคม ตามประกาศของกรมควบคุมโรคอย่างเคร่งครัด ในส่วนของผู้บริหารระดับสูงของกระทรวง ได้มีการแบ่งส่วนการปฏิบัติงานเป็น 2 ส่วน ได้แก่ ส่วนที่ 1 กระทรวง พม. แยกสะพานขาว ถนนกรุงเกษม และส่วนที่ 2 ที่กองพัฒนานโยบายและนวัตกรรมทางสังคม ที่ตั้งของสํานักงานส่งเสริมและสนับสนุนวิชาการ (สสว. 2 เดิม) เลขที่ 44 ซอยประดิษฐ์มนูญธรรม 19 แขวง/เขตลาดพร้าว กทม. เพื่อลดความหนาแน่นของเจ้าหน้าที่ในกระทรวง ม. สะพานขาว อีกทั้งสนับสนุนให้มีการทํางานเหลื่อมเวลาและการปฏิบัติงานที่บ้านให้มากกว่า 50% หรือถ้าหน่วยงานใดสามารถทํางานที่บ้านได้ 100% โดยไม่ส่งผลต่อการปฏิบัติงานในการปฏิบัติราชการ ก็สามารถดําเนินการได้ โดยคํานึงถึงความปลอดภัยและความเสี่ยงในการเดินทางเพื่อหลีกเลี่ยงการติดเชื้อให้มากที่สุด
นายปรเมธี กล่าวเพิ่มเติมว่า นอกจากนี้ ได้สั่งการให้มีการฉีดพ่นยาฆ่าเชื้อในทุกหน่วยงาน ทั้งในส่วนกลางและส่วนภูมิภาค เพื่อให้ผู้ปฏิบัติงานมีความมั่นใจในการปฏิบัติงานโดยไม่ต้องกังวลในเรื่องความปลอดภัยจากสถานที่ทํางานและเพื่อสร้างความมั่นใจให้กับผู้ที่มาติดต่อและผู้รับบริการอีกด้วย ซึ่งได้เริ่มมีการฉีดพ่นยาฆ่าเชื้อแล้วที่กระทรวง พม. สะพานขาว เมื่อวันที่ 1 เมษายนที่ผ่านมา ทั้งนี้ กระทรวง พม. มีความห่วงใยประชาชนกลุ่มเป้าหมายทุกคน และขอให้ทุกคนร่วมมือกันปฏิบัติตามคําแนะนําของกระทรวงสาธารณสุข เพื่อช่วยหยุดการแพร่ระบาดของเชื้อและสามารถกลับมาใช้ชีวิตได้ตามปกติต่อไป
รัฐบาลไทย-ข่าวทำเนียบรัฐบาล-ผลการจัดเก็บรายได้รัฐบาลสุทธิในช่วง 10 เดือนแรกของปีงบประมาณ 2562 (ตุลาคม 2561 – กรกฎาคม 2562)
วันพฤหัสบดีที่ 22 สิงหาคม 2562
ผลการจัดเก็บรายได้รัฐบาลสุทธิในช่วง 10 เดือนแรกของปีงบประมาณ 2562 (ตุลาคม 2561 – กรกฎาคม 2562)
ในช่วง 10 เดือนแรกของปีงบประมาณ 2562 (ตุลาคม 2561 – กรกฎาคม 2562) รัฐบาลจัดเก็บรายได้สุทธิ จํานวน 2,119,739 ล้านบาท สูงกว่าช่วงเดียวกันของปีก่อน 91,218 ล้านบาท หรือร้อยละ 4.5 และสูงกว่าประมาณการตามเอกสารงบประมาณ 60,444 ล้านบาท หรือร้อยละ 2.9
ผลการจัดเก็บรายได้รัฐบาลสุทธิในช่วง 10 เดือนแรกของปีงบประมาณ 2562 (ตุลาคม 2561 – กรกฎาคม 2562)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในช่วง 10 เดือนแรกของปีงบประมาณ 2562 (ตุลาคม 2561 – กรกฎาคม 2562) รัฐบาลจัดเก็บรายได้สุทธิ จํานวน 2,119,739 ล้านบาท สูงกว่าช่วงเดียวกันของปีก่อน 91,218 ล้านบาท หรือร้อยละ 4.5 และสูงกว่าประมาณการตามเอกสารงบประมาณ 60,444 ล้านบาท หรือร้อยละ 2.9 โดยเป็นผลจากการจัดเก็บรายได้ของกรมสรรพากร หน่วยงานอื่น และการนําส่งรายได้ของรัฐวิสาหกิจ รวมถึงการจัดเก็บรายได้ของกรมศุลกากรที่สูงกว่าประมาณการ จํานวน 48,208 40,865 14,893 และ 7,909 ล้านบาท หรือร้อยละ 3.1 31.1 10.1 และ 9.5 ตามลําดับ
ทั้งนี้ เมื่อเปรียบเทียบกับคาดการณ์รายได้รัฐบาลสุทธิที่กระทรวงการคลังได้จัดทําสําหรับการติดตามและประเมินสถานการณ์การจัดเก็บรายได้ (คาดการณ์ ณ เดือนมิถุนายน 2562) โดยพิจารณาจากสถานการณ์เศรษฐกิจและตัวแปรที่ส่งผลต่อการจัดเก็บรายได้รัฐบาลพบว่า การจัดเก็บรายได้รัฐบาลสุทธิในช่วง 10 เดือนแรกของปีงบประมาณ 2562 สูงกว่าคาดการณ์ จํานวน 15,203 ล้านบาท หรือร้อยละ 0.7 โดยการจัดเก็บรายได้ของทุกหน่วยงานใกล้เคียงกับที่คาดการณ์ไว้ สําหรับในช่วงที่เหลือของปีงบประมาณ กระทรวงการคลังจะติดตามและกํากับดูแลอย่างใกล้ชิดเพื่อให้การจัดเก็บรายได้รัฐบาลเป็นไปตามเป้าหมายที่ตั้งไว้
Government’s Net Revenue Collection: The First 10 Months of Fiscal Year 2019 (October 2018 - July 2019)
Mr. Lavaron Sangsnit, Director-General of the Fiscal Policy Office and Spokesperson of the Ministry of Finance, stated that the government’s net revenue collection in the first 10 months of fiscal year 2019 (October 2018 – July 2019), was 2,119,739 million baht, which was 91,218 million baht or 4.5% higher than the same period of last year and 60,444 million baht or 2.9% higher than revenue target. This was mainly the result of revenue collection from Revenue Department, other agencies, remittances from State-owned enterprises, as well as revenue collection from Customs Department exceeding target by 48,208 40,865 14,893 and 7,909 million baht or 3.1% 31.1% 10.1% and 9.5% respectively.
When compared to MOF’s estimation (as of June 2019), which is used for the purpose of revenue monitoring by taking current economic situations and variables that affect government’s revenue collection into consideration, net revenue collection in the first 10 months of fiscal year 2019 was 15,203 million baht or 0.7% higher than estimated. Revenue collection from all departments were close to MOF’s estimation. For the rest of this fiscal year, MOF will closely monitor the revenue collection in order to achieve the revenue target.
รัฐบาลไทย-ข่าวทำเนียบรัฐบาล-มหาดไทย เผยยอดการให้บริการประชาชนของศูนย์ดำรงธรรมทั่วประเทศ ตลอดช่วงเทศกาลสงกรานต์ กว่า 1.2 แสนราย
วันพุธที่ 18 เมษายน 2561
มหาดไทย เผยยอดการให้บริการประชาชนของศูนย์ดํารงธรรมทั่วประเทศ ตลอดช่วงเทศกาลสงกรานต์ กว่า 1.2 แสนราย
มหาดไทย เผยยอดการให้บริการประชาชนของศูนย์ดํารงธรรมทั่วประเทศ ตลอดช่วงเทศกาลสงกรานต์ กว่า 1.2 แสนราย
วันนี้ (18 เมษายน 2561) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่าตามที่กระทรวงมหาดไทยได้สั่งการให้ศูนย์ดํารงธรรมจังหวัดและอําเภอทั่วประเทศเปิดให้บริการศูนย์บริการร่วม/บริการเบ็ดเสร็จ (One Stop Service) ในช่วงระหว่างวันหยุดสงกรานต์ ปี 2561 (ระหว่างวันที่ 12 – 16 เมษายน 2561) และจัดเจ้าหน้าที่รับโทรศัพท์ผ่านสายด่วน 1567 และ Application SPOND เพื่อเป็นการอํานวยความสะดวก และให้บริการประชาชน ตลอดจนให้ความช่วยเหลือแก้ไขปัญหาความเดือดร้อนเร่งด่วนตลอดช่วงเทศกาลสงกรานต์ ปี 2561 นั้น
ผลการให้บริการของศูนย์ดํารงธรรมช่วงเทศกาลสงกรานต์ มีประชาชนเข้าใช้บริการทั่วประเทศ รวม 122,724 ราย แบ่งออกเป็น
- การให้บริการศูนย์บริการร่วม/บริการเบ็ดเสร็จ (One Stop Service) มีผู้ใช้บริการทั้งสิ้นจํานวน 77,183 ราย โดยเป็นการให้บริการด้านการทะเบียนและบัตรมากที่สุด รองลงมา ได้แก่ การให้บริการทางทะเบียนรถยนต์ และการให้บริการรับชําระค่าไฟฟ้า ตามลําดับ โดยจังหวัดที่มีผู้ใช้บริการมากที่สุด 3 ลําดับแรก ได้แก่ จังหวัดหนองคาย จังหวัดเพชรบุรี และจังหวัดชลบุรี
- การรับเรื่องร้องเรียนร้องทุกข์ผ่านช่องทางต่าง ๆ ของศูนย์ดํารงธรรม มีผู้ใช้บริการทั้งสิ้นจํานวน 45,541 ราย โดยมีประชาชนเข้าใช้บริการมากที่สุด 3 ลําดับแรก ได้แก่ 1) การให้บริการข้อมูลแก่ประชาชน/นักท่องเที่ยว จํานวน 37,429 ราย 2) การให้บริการข้อมูลข่าวสาร/คําแนะนําต่าง ๆ จํานวน 3,028 ราย และ 3) การให้บริการเบ็ดเสร็จ ณ จุดเดียว จํานวน 1,888 ราย โดยจังหวัดที่มีผู้ใช้บริการมากที่สุด 3 ลําดับแรก ได้แก่ จังหวัดหนองคาย จังหวัดสงขลา และจังหวัดพิจิตร
นอกจากนี้ ในด้านการออกปฏิบัติงานของชุดปฏิบัติการเคลื่อนที่เร็ว (Mobile Service) ซึ่งเป็นการสนธิกําลังชุดเคลื่อนที่เร็วเข้าระงับเหตุ และแก้ไขปัญหา ลงพื้นที่เกิดเหตุภายใน 30 นาที ได้ออกให้บริการทั่วประเทศ รวมเป็นจํานวน 1,655 ครั้ง
โฆษกกระทรวงมหาดไทย กล่าวเพิ่มเติมว่า กระทรวงมหาดไทย มีความห่วงใยในสวัสดิภาพ ชีวิตและทรัพย์สินของพี่น้องประชาชน ทุกเรื่องความเดือดร้อนต้องได้รับการแก้ไขทันที ซึ่งศูนย์ดํารงธรรมจังหวัด/อําเภอ จะบูรณาการ ทุกหน่วยงานเพื่อสร้างสุข คลายทุกข์ ให้บริการพี่น้องประชาชน ทั้งนี้ พี่น้องประชาชนสามารถใช้บริการศูนย์ดํารงธรรมได้ทุกช่องทาง หรือติดต่อสายด่วนศูนย์ดํารงธรรม โทร 1567 และ Application SPOND ได้ฟรีตลอด 24 ชั่วโมง.
ครั้งที่ 85/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-ทิ้งหน้ากากอนามัยลงถังขยะให้มิดชิด (New normal)
วันพฤหัสบดีที่ 4 มิถุนายน 2563
ทิ้งหน้ากากอนามัยลงถังขยะให้มิดชิด (New normal)
เพื่อความปลอดภัยในสถานการณ์โควิด-19 หรือป้องกันโรคติดต่ออื่นๆ
อย่าลืมนําหน้ากากอนามัยใส่ถุงปิดให้มิดชิดก่อนทิ้งลงถังขยะ
รัฐบาลไทย-ข่าวทำเนียบรัฐบาล-พม. เตรียมมอบโล่เกียรติคุณพร้อมเกียรติบัตรแก่เด็กและเยาวชนดีเด่น เนื่องในงานวันเยาวชนแห่งชาติ 2562
วันอังคารที่ 10 กันยายน 2562
พม. เตรียมมอบโล่เกียรติคุณพร้อมเกียรติบัตรแก่เด็กและเยาวชนดีเด่น เนื่องในงานวันเยาวชนแห่งชาติ 2562
พม. เตรียมมอบโล่เกียรติคุณพร้อมเกียรติบัตรแก่เด็กและเยาวชนดีเด่น เนื่องในงานวันเยาวชนแห่งชาติ 2562
วันที่ 9 ก.ย. 62 เวลา 14.00 น. ที่บริเวณโถงกลาง ชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการแถลงข่าวงานวันเยาวชนแห่งชาติ ประจําปี 2562 ภายใต้หัวข้อ "จิตอาสา” เพื่อมุ่งหวัง ให้เยาวชนทุกคนได้แสดงศักยภาพในเชิงสร้างสรรค์ อีกทั้งส่งเสริมให้เด็กและเยาวชนมีส่วนร่วมในการจัดกิจกรรมพัฒนาตนเอง อันเป็นกิจกรรมที่เป็นประโยชน์ และกระตุ้นให้ภาคีเครือข่ายทุกภาคส่วนได้ตระหนักถึงความสําคัญของเด็กและเยาวชนเพื่อร่วมกัน จัดกิจกรรมเนื่องในวันเยาวชนแห่งชาติอย่างต่อเนื่อง
นายจุติ กล่าวว่า ด้วย องค์การสหประชาชาติ (UNITED NATIONS) ได้ประกาศให้ปี 2528 เป็นปีเยาวชนสากลและ ขอความร่วมมือให้ประเทศสมาชิกร่วมเฉลิมฉลองปีเยาวชนสากล และประเทศไทยได้กําหนดให้วันที่ 20 กันยายนของทุกปี เป็นวันเยาวชนแห่งชาติ ตามมติคณะรัฐมนตรีเมื่อวันที่ 18 มิถุนายน 2528 ทั้งนี้ กระทรวง พม. โดยกรมกิจการเด็กและเยาวชน (ดย.) ในฐานะหน่วยงานภาครัฐที่มีภารกิจสําคัญในการขับเคลื่อนงานด้านการส่งเสริมให้เยาวชนได้มีพื้นที่ในการทํากิจกรรมเชิงสร้างสรรค์ เพื่อการเจริญเติบโตที่สมวัยทั้งร่างกาย จิตใจ และสติปัญญา ตามกฎระเบียบของสังคม จึงได้ดําเนินการจัดงานวันเยาวชนแห่งชาติ อย่างต่อเนื่องเป็นประจําทุกปี
นายจุติ กล่าวต่อไปว่า สําหรับงานวันเยาวชนแห่งชาติ ประจําปี 2562 ภายใต้หัวข้อ "จิตอาสา” ได้กําหนดจัดขึ้นในวันศุกร์ที่ 20 กันยายน 2562 ณ ห้องแกรนด์ไดมอนด์ บอลรูม อาคารอิมแพค ฟอรั่ม เมืองทองธานี จังหวัดนนทบุรี โดย พระบาทสมเด็จ พระวชิรเกล้าเจ้าอยู่หัว ทรงพระกรุณาโปรดเกล้าฯ ให้องคมนตรีเป็นผู้แทนพระองค์ เปิดงานวันเยาวชนแห่งชาติ ประจําปี 2562 และ มอบโล่เกียรติคุณและเกียรติบัตรแก่เด็กและเยาวชนดีเด่นแห่งชาติและผู้ทําคุณประโยชน์ต่อเด็กและเยาวชน ประจําปี 2562 จํานวน 121 ราย จาก 11 สาขา ซึ่งแบ่งออกเป็น 1) เด็กและเยาวชนดีเด่นแห่งชาติ 80 ราย 2) กลุ่มเด็กและเยาวชนดีเด่นแห่งชาติ 19 กลุ่ม 3) บุคคลผู้ทําคุณประโยชน์ต่อเด็กและเยาวชน 15 ราย และ 4) องค์กรที่ทําคุณประโยชน์ต่อเด็กและเยาวชน 7 องค์กร อาทิ นายอเล็กซานเดอร์ ไซม่อน เรนเดลล์ บุคคลผู้ทําคุณประโยชน์ต่อเด็กและเยาวชน สาขาทรัพยากรธรรมชาติและสิ่งแวดล้อม นางสาวหนึ่งธิดา โสภณ นางกรุณา บัวคําศรี และนายกําภู ภูริวดล บุคคลผู้ทําคุณประโยชน์ต่อเด็กและเยาวชน สาขาสื่อมวลชนเพื่อเด็กและเยาวชนที่ป้องกันปัญหาสังคม เป็นต้น
นายจุติ กล่าวเพิ่มเติมว่า การแถลงข่าวในวันนี้ มีกิจกรรมที่น่าสนใจ ได้แก่ การแสดงของศิลปินนักร้องชื่อดัง นางสาว ระดับดาว ศรีระวงศ์ (มาตัง The Star) เด็กและเยาวชนดีเด่นแห่งชาติ ประจําปี 2561 สาขาสื่อมวลชนเพื่อเด็กและเยาวชนที่ป้องกันปัญหาสังคม การนําเสนอผลงานเด็กและเยาวชนดีเด่นแห่งชาติ และผู้ทําคุณประโยชน์ต่อเด็กและเยาวชน ประจําปี 2562 วีดิทัศน์ "วันเยาวชนแห่งชาติ” และการขับร้องเพลงประสานเสียง เป็นต้น ทั้งนี้ ผลการคัดเลือกเด็กและเยาวชนดีเด่นแห่งชาติและ ผู้ทําคุณประโยชน์ต่อเด็กและเยาวชน ประจําปี 2562 สามารถติดตามรายละเอียดเพิ่มเติมได้ที่ www.dcy.go.th
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการด้านความมั่นคงปลอดภัยไซเบอร์ กระทรวงยุติธรรม ครั้งที่ ๑/๒๕๖๒
วันพฤหัสบดีที่ 14 มีนาคม 2562
กระทรวงยุติธรรม ประชุมคณะอนุกรรมการด้านความมั่นคงปลอดภัยไซเบอร์ กระทรวงยุติธรรม ครั้งที่ ๑/๒๕๖๒
กระทรวงยุติธรรม ประชุมคณะอนุกรรมการด้านความมั่นคงปลอดภัยไซเบอร์ กระทรวงยุติธรรม ครั้งที่ ๑/๒๕๖๒
ในวันอังคารที่ ๑๒ มีนาคม ๒๕๖๒ เวลา ๑๐.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านความมั่นคงปลอดภัยไซเบอร์กระทรวงยุติธรรม ครั้งที่ ๑ /๒๕๖๒ โดยมี นายธวัชชัย ไทยเขียว รองปลัดกระทรวงยุติธรรม พร้อมด้วยผู้แทนจากหน่วยงานต่างๆ เข้าร่วม เพื่อพิจารณาเร่งรัดการจัดทําและทบทวนแนวนโยบายและแนวปฏิบัติในการรักษาความมั่นคงปลอดภัยด้านสารสนเทศ พิจารณาการปรับปรุงความมั่นคงปลอดภัยไซเบอร์ระยะที่ ๑ รวมทั้งพิจารณาเรื่องการจัดการอบรมการรักษาความปลอดภัย สําหรับเจ้าหน้าที่ผู้ปฏิบัติงานด้านเทคโนโลยีสารสนเทศของกระทรวงยุติธรรม ทั้งนี้ ที่ประชุมได้ให้หน่วยงานที่ยังไม่ได้จัดทําแนวนโยบายฯขอให้เร่งดําเนินการและประกาศใช้ในหน่วยงานให้แล้วเสร็จ และสําหรับหน่วยงานที่ดําเนินการแล้วให้ทบทวนนโยบายฯ ของหน่วยงานและประกาศใช้ ภายในเดือนเมษายน ๒๕๖๒ รวมทั้งให้หน่วยงานของกระทรวงยุติธรรมตรวจเช็คเครื่องคอมพิวเตอร์ตั้งโต๊ะ และ โน้ตบุ๊ก ที่ต้องมีการปรับปรุง และนําส่งคณะอนุกรรมการฯเสนอความเห็นต่อคณะกรรมการบริหารจัดการระบบคอมพิวเตอร์ฯเพื่อเสนอกระทรวงอนุมัติงบประมาณในการจัดสรรเครื่องคอมพิวเตอร์ทดแทน พร้อมทั้งจัดหาชุดโปรแกรมป้องกันไวรัสสําหรับติดตั้งในเครื่องคอมพิวเตอร์ด้วย
รัฐบาลไทย-ข่าวทำเนียบรัฐบาล-ก.แรงงาน สร้างจิตสำนึกที่ดีแก่ผู้ประกอบกิจการ ปลอดการค้ามนุษย์ สอดรับไทยแลนด์ 4.0
วันพฤหัสบดีที่ 8 มิถุนายน 2560
ก.แรงงาน สร้างจิตสํานึกที่ดีแก่ผู้ประกอบกิจการ ปลอดการค้ามนุษย์ สอดรับไทยแลนด์ 4.0
ก.แรงงาน สร้างจิตสํานึกที่ดีให้กับผู้ประกอบกิจการ บังคับใช้กฎหมายอย่างเข้มงวด ทําให้ประเทศไทยปลอดจากการค้ามนุษย์ เพื่อสอดรับกับนโยบายไทยแลนด์ 4.0
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน เปิดเผยว่า พลเอก ศิริชัย ดิษฐกุล รัฐมนตรีว่าการกระทรวงแรงงาน เป็นประธานการประชุมคณะอนุกรรมการแก้ไขปัญหาการค้ามนุษย์และแรงงานผิดกฎหมาย ครั้งที่ 3/2560 ณ ห้อง ศ.นิคม จันทรวิทุร ชั้น 5 อาคารกระทรวงแรงงาน วันนี้ (8 มิ.ย.60) โดย รมว.แรงงาน กล่าวว่า สืบเนื่องจาก วันที่ 5 มิถุนายน ที่ผ่านมา เป็นวันต่อต้านการค้ามนุษย์ พลเอก ประยุทธ์ จันทร์โอชา นายกรัฐมนตรี เป็นประธานเปิดงานวันต่อต้านการค้ามนุษย์ ประจําปี 2560 ณ ทําเนียบรัฐบาล ได้เน้นย้ําถึงการแก้ไขปัญหาการค้ามนุษย์ต้องดําเนินการให้ครบวงจร คํานึงถึงสภาพปัญหาที่มีการเปลี่ยนแปลงการพัฒนาหลายรูปแบบ โดยขอให้ทุกภาคส่วนร่วมมือกันในการแก้ไขปัญหาการค้ามนุษย์ ถึงแม้ปัจจุบันหน่วยงาน ที่รับผิดชอบจะปรับปรุงแก้ไขกฎหมายโดยเพิ่มมาตรการลงโทษ แต่เป็นเพียงการแก้ปัญหาที่ปลายเหตุ สิ่งสําคัญคือการสร้างจิตสํานึกที่ดีให้กับผู้ประกอบกิจการ การบังคับใช้กฎหมายอย่างเข้มงวด ซึ่งอย่างน้อยต้องทําให้ประเทศไทยปลอดจากการค้ามนุษย์และสามารถปฏิบัติตามมาตรฐานขั้นต่ําของกฎหมายคุ้มครองเหยื่อการค้ามนุษย์ของสหรัฐอเมริกา (Trafficking Victims Protection Act : TVPA) ในการจัดระดับรายงานประจําปีสถานการณ์การค้ามนุษย์ นอกจากนี้ การจัดเก็บข้อมูลของแต่ละหน่วยงานต้องมีความทันสมัยและสอดคล้องกัน เพื่อสอดรับกับนโยบายไทยแลนด์ 4.0
โดยการประชุมในวันนี้เป็นการติดตามผลการดําเนินงานตามแผนการขับเคลื่อนและปฏิรูปการแก้ไขปัญหาการค้ามนุษย์และแรงงานผิดกฎหมาย ประจําปี 2560 และแผนปฏิบัติการอันเนื่องจากผลการหารือระหว่างไทยกับสหภาพยุโรป (ด้านแรงงาน) ประจําปี 2560 และร่วมกันพิจารณาแผนการตรวจสอบสถานประกอบกิจการแปรรูปสัตว์น้ํา และแนวทางการจัดระเบียบแรงงานต่างด้าวในพื้นที่ 13 จังหวัด ได้แก่ สมุทรสาคร ระนอง ปทุมธานี ชลบุรี สมุทรปราการ สุราษฎร์ธานี เชียงใหม่ นนทบุรี นครปฐม ระยอง ภูเก็ต สงขลา และตาก
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
8 มิถุนายน 2560
รัฐบาลไทย-ข่าวทำเนียบรัฐบาล-รัฐบาลมั่นใจพร้อมรับแรงงานไทยจากเกาหลีใต้กลับบ้าน
วันศุกร์ที่ 6 มีนาคม 2563
รัฐบาลมั่นใจพร้อมรับแรงงานไทยจากเกาหลีใต้กลับบ้าน
รัฐบาลมั่นใจพร้อมรับแรงงานไทยจากเกาหลีใต้กลับบ้าน
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้สั่งการเตรียมความพร้อมในการเดินทางกลับบ้านของแรงงานไทยเพื่อความปลอดภัยของแรงงานไทยจากเกาหลีใต้ที่เดินทางกลับประเทศ และเพื่อคัดกรองผู้ป่วยให้ได้รับการรักษา
ต่อกรณีดังกล่าว นายดอน ปรมัตถ์วินัย รัฐมนตรีว่าการกระทรวงการต่างประเทศได้หารือทางโทรศัพท์กับนางคัง คยอง-ฮวา รัฐมนตรีต่างประเทศเกาหลีใต้ โดยได้ตกลงที่จะร่วมมือกันใน 3 มาตรการ คือ 1. ขอให้แรงงานไทยอยู่ในเกาหลีใต้ 14 วันก่อนที่จะเดินทางกลับไทยเพื่อเฝ้าดูอาการ 2. เพิ่มความเข้มข้นในการตรวจคัดกรองที่สนามบินสําหรับผู้โดยสารที่จะขึ้นเครื่องของทุกสายการบินที่จะเดินทางมาไทย (exit screening) และ 3. ขอให้เกาหลีใต้ส่งข้อมูลแรงงานไทยที่ลงทะเบียนเดินทางกลับไว้กับสํานักงานตรวจคนเข้าเมืองเกาหลีใต้ เพื่อที่จะได้เตรียมการและส่งแรงงานไทยกลับภูมิลําเนาได้อย่างเรียบร้อย โดยรัฐบาลเกาหลีใต้ให้คํามั่นว่าจะดูแลคนไทยในเกาหลีใต้เป็นอย่างดี หากเจ็บป่วยก็จะเข้ากระบวนการรักษาให้หายดี
ทั้งนี้ นายกรัฐมนตรีมั่นใจต่อมาตรการที่เตรียมการไว้เพื่อรองรับการเดินทางกลับบ้านของแรงงานไทยจากเกาหลีใต้ เข้าใจสังคมที่มีความห่วงกังวล รัฐบาลมีการประเมินสถานการณ์ทุกวัน โดยหน่วยงานที่เกี่ยวข้อง จึงขอให้ประชาชน เข้าใจ และให้ความร่วมมือกับการดําเนินการตามมาตรการเพื่อความปลอดภัยในสังคม
********************
รัฐบาลไทย-ข่าวทำเนียบรัฐบาล-รมว.สธ.เห็นชอบผลการประชุมผู้แทนสภาเภสัชกรรม คณบดีคณะเภสัชศาสตร์ และตัวแทนวิชาชีพเภสัชกรรม ต่อร่างพ.ร.บ.ยา ฉบับใหม่
วันพุธที่ 5 กันยายน 2561
รมว.สธ.เห็นชอบผลการประชุมผู้แทนสภาเภสัชกรรม คณบดีคณะเภสัชศาสตร์ และตัวแทนวิชาชีพเภสัชกรรม ต่อร่างพ.ร.บ.ยา ฉบับใหม่
รัฐมนตรีว่าการกระทรวงสาธารณสุข ให้ความเห็นชอบผลการประชุมผู้แทนสภาเภสัชกรรม กลุ่มผู้สมัครเลือกตั้งกรรมการสภาเภสัชกรรมและคณบดีคณะเภสัชศาสตร์จากมหาวิทยาลัย  6 แห่ง กําชับให้ดําเนินการต่อ  เพื่อให้ร่างพระราชบัญญัติยา พ.ศ. .... มีความสมบูรณ์เหมาะสม คุ้มครอง
รัฐมนตรีว่าการกระทรวงสาธารณสุข ให้ความเห็นชอบผลการประชุมผู้แทนสภาเภสัชกรรม กลุ่มผู้สมัครเลือกตั้งกรรมการสภาเภสัชกรรมและคณบดีคณะเภสัชศาสตร์จากมหาวิทยาลัย 6 แห่ง กําชับให้ดําเนินการต่อ เพื่อให้ร่างพระราชบัญญัติยา พ.ศ. .... มีความสมบูรณ์เหมาะสม คุ้มครองประชาชน และส่งเสริมการผลิตยาในประเทศ
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า ตามที่ได้มอบหมายให้นายแพทย์เจษฎา โชคดํารงสุข ปลัดกระทรวงสาธารณสุข เชิญผู้แทนสภาเภสัชกรรม ผู้สมัครเลือกตั้งกรรมการสภาเภสัชกรรม คณบดีคณะเภสัชศาสตร์ จากมหาวิทยาลัย 6 แห่ง สมาคมวิชาชีพและอื่น ๆ หารือในประเด็นข้อกังวลต่อร่างพระราชบัญญัติยา พ.ศ. .... เมื่อบ่ายวันที่ 4 กันยายน 2561 นั้น ได้ข้อสรุปดังนี้1.ที่ประชุมเห็นพ้องว่าเนื้อหาส่วนใหญ่เป็นประโยชน์และเห็นด้วย 2.ประเด็นที่ขอปรับแก้คือ มาตรา 22 ให้กลับไปใช้ข้อความเดิมตามพระราชบัญญัติยา พ.ศ. 2510 คือการจ่ายยาตามวิชาชีพต่าง ๆ ได้คงเดิม ส่วนพยาบาลในหน่วยงานรัฐสามารถจ่ายยาได้เหมือนเดิมตามที่กําหนดในกฎกระทรวง และการโฆษณายาใน มาตรา 137 ให้ใช้ตาม พ.ร.บ. ปี พ.ศ. 2510
3.ประเด็นที่ปรับแก้ กรณี นิยามตามมาตรา 4 ให้แบ่งประเภทยาตามหลักสากล เป็นยาตามใบสั่งยา (Prescription only) ยาจ่ายโดยเภสัชกร (Pharmacist only) ยาสามัญประจําบ้าน และกําหนดร้านขายยา ประเภท ขย.2 ให้ชัดเจน โดยขอให้ไปทําความชัดเจนอีกครั้ง 4.ประเด็นย่อยอื่น ๆ เช่น ยาออนไลน์ การเรียงลําดับกฎหมายขอให้ปรับให้ถูกต้อง โดยปลัดกระทรวงสาธารณสุขจะนําไปเสนอคณะกรรมการร่างพระราชบัญญัติยา พ.ศ. .... ต่อไป
“ขอให้ผู้แทนที่ร่วมประชุมช่วยสื่อสารไปยังสมาชิกเครือข่ายเพื่อทําความเข้าใจให้ถูกต้อง อย่างไรก็ตาม กระทรวงสาธารณสุขยินดีที่จะทําหน้าที่เป็นตัวกลางประสานระหว่างคณะกรรมการ ร่างพระราชบัญญัติยา กับสหวิชาชีพต่าง ๆ เพื่อให้ได้กฎหมายที่มีความสมบูรณ์ทันสมัย เหมาะสม คุ้มครองประชาชนได้อย่างมีประสิทธิภาพ และส่งเสริมการผลิตยาในประเทศ” ศ.คลินิก เกียรติคุณ นพ.ปิยะสกลกล่าว
***************************************** 5 กันยายน 2561
รัฐบาลไทย-ข่าวทำเนียบรัฐบาล-เลขาธิการอาเซียน เข้าเยี่ยมคำนับ รอง นรม. และ รมว.กห.
วันศุกร์ที่ 21 ธันวาคม 2561
เลขาธิการอาเซียน เข้าเยี่ยมคํานับ รอง นรม. และ รมว.กห.
พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเยี่ยมคํานับของ นาย Dato Paduka Lim Jock Hoi (ดาโต๊ะ ปาดูกา ลิม จ็อก ฮอย) เลขาธิการอาเซียน ณ ศาลาว่าการกลาโหม ในโอกาสมาเยือนไทย
เมื่อ 21 ธ.ค.61พล.อ.ประวิตร วงษ์สุวรรณรอง นรม. และ รมว.กห. ได้ให้การต้อนรับการเยี่ยมคํานับของ นาย Dato Paduka Lim Jock Hoi (ดาโต๊ะ ปาดูกา ลิมจ็อก ฮอย) เลขาธิการอาเซียน ณ ศาลาว่าการกลาโหม ในโอกาสมาเยือนไทย
พล.อ.ประวิตร ได้กล่าวต้อนรับและขอบคุณ เลขาธิการอาเซียนที่ให้ความสําคัญต่อบทบาทของไทย ในการรับหน้าที่ประธานอาเซียน ปี 2562 โดย กห.ยืนยันความพร้อมเป็นประธานการประชุมรัฐมนตรีกลาโหมอาเซียน (ADMM) และการประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา (ADMM – PLUS) เพื่อให้สมาชิกทั้ง 10ประเทศมีความเข้มแข็ง พร้อมรับมือกับภัยคุกคามรูปแบบใหม่ของภูมิภาคอย่างยั่งยืน รวมถึงกําหนดแนวทางร่วมกันแก้ไขปัญหาการทําประมงผิดกฎหมาย (IUU Fishing) และทําข้อตกลงเกี่ยวกับการจัดตั้งศูนย์แพทย์ทหารอาเซียนของภูมิภาค
นาย Dato Paduka Lim Jock Hoi ได้กล่าว แสดงความยินดีที่ไทยเป็นประธานอาเซียนในปี 2562
ซึ่งสํานักงานเลขาธิการอาเซียน พร้อมให้การสนับสนุนการดําเนินงานของไทย และขอชื่นชมความสําเร็จที่ไทย
มีพัฒนาการแก้ปัญหาการทําประมงผิดกฎหมาย (IUU Fishing) อย่างได้ผล และขอให้ประสบความสําเร็จด้วยดี ในฐานะประธานอาเซียนเพื่อความยั่งยืนของภูมิภาคต่อไป
รัฐบาลไทย-ข่าวทำเนียบรัฐบาล-ประธานเจโทร กรุงเทพฯ เข้าเยี่ยมคารวะรองนายกรัฐมนตรี
วันพุธที่ 29 มีนาคม 2560
ประธานเจโทร กรุงเทพฯ เข้าเยี่ยมคารวะรองนายกรัฐมนตรี
ประธานเจโทร กรุงเทพฯ เข้าเยี่ยมคารวะรองนายกรัฐมนตรี
วันนี้ (29 มีนาคม 2560) เวลา 13.30 น. นายฮิโระคิ มิสึมะตะ (Mr. Hiroki Mitsumata) ประธานเจโทร กรุงเทพฯ เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ห้องรับรองสํานักงานรองนายกรัฐมนตรี ตึกบัญชาการ 1 ทําเนียบรัฐบาล สรุปสาระสําคัญ ดังนี้
ประธานเจโทร กรุงเทพฯ กล่าวว่า เจโทรเตรียมจัดงาน “Thailand towards Asian Hub” เดือนมิถุนายน 2560 ณ กรุงโตเกียว ประเทศญี่ปุ่น ซึ่งเป็นงานที่จัดขึ้นพิเศษสําหรับประเทศไทย ในโอกาสที่รองนายกรัฐมนตรีมีกําหนดการเยือนประเทศญี่ปุ่น เพื่อเข้าร่วมการประชุม Nikkei Forum ครั้งที่ 23 ประธานเจโทร กรุงเทพฯ จึงแสดงความประสงค์ที่จะเชิญรองนายกรัฐมนตรีไปกล่าวปาฐกถาภายใต้หัวข้อ “The Future of Asia” ให้แก่นักลงทุนชาวญี่ปุ่นที่สนใจจะมาลงทุนในประเทศไทย โดยเฉพาะการลงทุนในโครงการพัฒนาระเบียงกิจภาคตะวันออก (EEC) ด้านรองนายกรัฐมนตรีแสดงความสนใจและรับไว้พิจารณา ทั้งนี้ โครงการ EEC เป็นปัจจัยสําคัญในการผลักดันการพัฒนาเศรษฐกิจของไทยอย่างก้าวกระโดด และสร้างผลประโยชน์ทางเศรษฐกิจและสังคมในภาพรวมในระดับภูมิภาค